Текә ярҙан барып менгәс, бер бәләкәй генә өй эргәһендә туҡтаныҡ. Индек. Ҡураныс ҡына кәүҙәле инәй ҡаршы алды, самауырын ҡуйып ебәрҙе, урындыҡҡа ашъяулыҡ йәйеп, сәй ултыртты. Олатайым эргәһендә урын алып, сәй һөрxadпөлдәтәм. Инәй миңә шаҡмаҡ шәкәр бирҙе. Шуны манып, тәмләп сәй эстем. Шунан олатайым, мине инәй эргәһендә ҡалдырып, кемгәлер почтаны алып барып килде. Әлеге юлыбыҙҙан кире Шығайға ҡайттыҡ. Был юл минең өсөн хәтерҙә мәңге юйылмаҫлыҡ сәйәхәт булып ҡалды. Әле лә Хөсәйен ауылына барырға тура килһә, ошо бәләкәй генә өйҙө, уның эргәһенә килгән юлды ҡарап үтеп, бала саҡтың эҙҙәрен күҙ алдына баҫтырам.